CELEX: 32018D0218
Language: el
Date: 2018-02-13 00:00:00
Title: Εκτελεστική απόφαση (ΕΕ) 2018/218 της Επιτροπής, της 13ης Φεβρουαρίου 2018, για την τροποποίηση του παραρτήματος II της απόφασης 92/260/ΕΟΚ όσον αφορά την προσωρινή αποδοχή καταχωρημένων ίππων από ορισμένες περιοχές της Κίνας, για την τροποποίηση της απόφασης 93/195/ΕΟΚ όσον αφορά τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή στην Κίνα, το Μεξικό και τις Ηνωμένες Πολιτείες της Αμερικής, και για την τροποποίηση του παραρτήματος I της απόφασης 2004/211/ΕΚ όσον αφορά τις καταχωρίσεις για την Κίνα, το Μεξικό και την Τουρκία στον κατάλογο των τρίτων χωρών και των περιοχών τους από τις οποίες εγκρίνονται εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση [κοινοποιηθείσα υπό τον αριθμό C(2018) 713] (Κείμενο που παρουσιάζει ενδιαφέρον για τον ΕΟΧ )

15.2.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 42/54
               
            ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/218 ΤΗΣ ΕΠΙΤΡΟΠΉΣ
      της 13ης Φεβρουαρίου 2018
      για την τροποποίηση του παραρτήματος II της απόφασης 92/260/ΕΟΚ όσον αφορά την προσωρινή αποδοχή καταχωρημένων ίππων από ορισμένες περιοχές της Κίνας, για την τροποποίηση της απόφασης 93/195/ΕΟΚ όσον αφορά τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή στην Κίνα, το Μεξικό και τις Ηνωμένες Πολιτείες της Αμερικής, και για την τροποποίηση του παραρτήματος I της απόφασης 2004/211/ΕΚ όσον αφορά τις καταχωρίσεις για την Κίνα, το Μεξικό και την Τουρκία στον κατάλογο των τρίτων χωρών και των περιοχών τους από τις οποίες εγκρίνονται εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση
      
         
            [κοινοποιηθείσα υπό τον αριθμό C(2018) 713]
         
      
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (1), και ιδίως στο άρθρο 17 παράγραφος 3 στοιχείο α),
      Έχοντας υπόψη την οδηγία 2009/156/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (2), και ιδίως το άρθρο 12 παράγραφοι 1 και 4, το άρθρο 15 στοιχείο α), το άρθρο 16 παράγραφος 2, καθώς και το άρθρο 19 εισαγωγική φράση και τα στοιχεία α) και β),
      Εκτιμώντας τα ακόλουθα:
      
                  (1)
               
               
                  Η οδηγία 2009/156/ΕΚ καθορίζει τους όρους υγειονομικού ελέγχου που διέπουν τις εισαγωγές ζώντων ιπποειδών στην Ένωση. Προβλέπει ότι εισαγωγές ιπποειδών στην Ένωση επιτρέπονται μόνον από τρίτες χώρες που πληρούν ορισμένες απαιτήσεις ως προς την υγεία των ζώων.
               
            
                  (2)
               
               
                  Στην απόφαση 92/260/ΕΟΚ της Επιτροπής (3) παρέχονται υποδείγματα υγειονομικών πιστοποιητικών για την προσωρινή αποδοχή εγγεγραμμένων ίππων προερχόμενων από τρίτες χώρες, συμπεριλαμβανομένου του υγειονομικού πιστοποιητικού στο παράρτημα II(Γ) για τρίτες χώρες, όπως της Κίνας και του Χονγκ Κονγκ, στην υγειονομική ομάδα Γ, σύμφωνα με το παράρτημα I.
               
            
                  (3)
               
               
                  Σύμφωνα με την απόφαση 2004/211/ΕΚ της Επιτροπής (4), επιτρέπονται η προσωρινή αποδοχή, η επανείσοδος μετά την προσωρινή εξαγωγή και η εισαγωγή εγγεγραμμένων ίππων από τη ζώνη ιπποειδών απαλλαγμένη ασθενειών (EDFZ) στην πόλη Conghua, δήμος Guangzhou, επαρχία Guangdong στην Κίνα, που αναφέρεται στο παράρτημα I ως «CN-1» στον κατάλογο των τρίτων χωρών και των περιοχών τους.
               
            
                  (4)
               
               
                  Μετά τη θέσπιση της εν λόγω EDFZ, οι συμβατικές ρυθμίσεις μεταξύ του Χονγκ Κονγκ και της Κίνας ορίζουν την εν λόγω ζώνη ως κέντρο εκπαίδευσης για ιπποδρομίες του Χονγκ Κονγκ. Το Χονγκ Κονγκ ζήτησε να συμπεριληφθεί η EDFZ στον υφιστάμενο κατάλογο τρίτων χωρών ή περιοχών της επικράτειας τρίτων χωρών, όπου μπορεί να διέμειναν οι εγγεγραμμένοι ίπποι κατά την υποχρεωτική διαμονή τους σε εκμεταλλεύσεις υπό κτηνιατρική επίβλεψη κατά τη διάρκεια των 40 ημερών πριν από την αποστολή στην Ευρωπαϊκή Ένωση. Μετά την αξιολόγηση των απαιτούμενων εγγυήσεων, η περιοχή της επικράτειας της Κίνας που περιγράφεται ως «CN-1» στον κατάλογο των τρίτων χωρών και των περιοχών τους στο παράρτημα I της απόφασης 2004/211/ΕΚ θα πρέπει να συμπεριληφθεί στον κατάλογο των τρίτων χωρών στο σημείο ΙΙΙ στοιχείο δ) τρίτη περίπτωση του υποδείγματος υγειονομικού πιστοποιητικού στο παράρτημα II(Γ) της απόφασης 92/260/ΕΟΚ.
               
            
                  (5)
               
               
                  Η απόφαση 92/260/ΕΟΚ θα πρέπει να τροποποιηθεί αναλόγως.
               
            
                  (6)
               
               
                  Στην απόφαση 93/195/ΕΟΚ της Επιτροπής (5) παρέχονται υποδείγματα υγειονομικών πιστοποιητικών για την επανείσοδο στην Ένωση εγγεγραμμένων ίππων μετά την προσωρινή εξαγωγή με σκοπό τη συμμετοχή τους σε ιπποδρομίες, διαγωνισμούς και πολιτιστικές εκδηλώσεις. Το υπόδειγμα υγειονομικού πιστοποιητικού του παραρτήματος X της εν λόγω απόφασης πρέπει να χρησιμοποιηθεί για την επανείσοδο εγγεγραμμένων ίππων που συμμετέχουν στις ιππικές εκδηλώσεις «LG Global Champions Tour» στη μητροπολιτική περιοχή της Πόλης του Μεξικού, στο Μεξικό, και στο Μαϊάμι, στις Ηνωμένες Πολιτείες της Αμερικής, οι οποίες πραγματοποιούνται υπό την αιγίδα του Διεθνούς Ιππικού Ομίλου (Fédération Equestre Internationale — FEI).
               
            
                  (7)
               
               
                  Ο ειδικά κατασκευασμένος προσωρινός τόπος διεξαγωγής ιππικών εκδηλώσεων στη μητροπολιτική περιοχή της Σαγκάης, για να φιλοξενήσει μια ιππική εκδήλωση του «LG Global Champions Tour», που πραγματοποιείται επίσης υπό την αιγίδα του Διεθνούς Ιππικού Ομίλου (Fédération Equestre Internationale), αναγνωρίστηκε προσωρινά ως ζώνη απαλλαγμένη από νόσους ιπποειδών για περίοδο 30 ημερών, σύμφωνα με τις εκτελεστικές αποφάσεις της Επιτροπής 2014/127/ΕΕ (6), (ΕΕ) 2015/557 (7), (ΕΕ) 2016/361 (8) και (ΕΕ) 2017/99 (9). Μετά την κατασκευή των μόνιμων εγκαταστάσεων, οι αρμόδιες κινεζικές αρχές ζήτησαν να αναγνωριστεί μόνιμα η περιοχή CN-2 ως ζώνη ιπποειδών απαλλαγμένη από ασθένειες για τους σκοπούς του «LG Global Champions Tour».
               
            
                  (8)
               
               
                  Υπό το πρίσμα των εγγυήσεων και των πληροφοριών που παρείχαν οι κινεζικές αρχές και για να προβλεφθεί η επανείσοδος, σύμφωνα με τις απαιτήσεις της απόφασης 93/195/ΕΟΚ, εγγεγραμμένων ίππων στην Ένωση μετά την προσωρινή εξαγωγή σε συγκεκριμένη περιοχή της επικράτειας της Κίνας για μια συγκεκριμένη εκδήλωση, θα πρέπει να τροποποιηθούν το άρθρο 1 και το παράρτημα Χ της απόφασης 93/195/ΕΟΚ, ώστε να επιτραπεί η επανείσοδος μετά την προσωρινή εξαγωγή εγγεγραμμένων ίππων από την εκδήλωση «LG Global Champions Tour» στη Σαγκάη της Κίνας.
               
            
                  (9)
               
               
                  Συνεπώς, η απόφαση 93/195/ΕΟΚ θα πρέπει να τροποποιηθεί αναλόγως.
               
            
                  (10)
               
               
                  Η απόφαση 2004/211/ΕΚ θεσπίζει κατάλογο των τρίτων χωρών ή περιοχών τους όπου εφαρμόζεται η περιφερειοποίηση, από τις οποίες τα κράτη μέλη επιτρέπεται να εισάγουν ιπποειδή και σπέρμα, ωάρια και έμβρυα ιπποειδών και καθορίζει τους άλλους όρους που ισχύουν γι' αυτές τις εισαγωγές. Ο εν λόγω κατάλογος περιέχεται στο παράρτημα I της απόφασης 2004/211/ΕΚ.
               
            
                  (11)
               
               
                  Για να αναγνωριστεί η περιοχή CN-2 που αναφέρεται στον πίνακα του παραρτήματος I της απόφασης 2004/211/ΕΚ μονίμως για την επανείσοδο εγγεγραμμένων ίππων που συμμετείχαν στην εκδήλωση «LG Global Champions Tour» στη Σαγκάη, η χρονική περίοδος που καθορίζεται στη στήλη 15 του εν λόγω πίνακα όσον αφορά την περιοχή CN-2 θα πρέπει να αντικατασταθεί από παραπομπή στο υγειονομικό πιστοποιητικό που πρέπει να χρησιμοποιηθεί για την επανείσοδο στην Ένωση εγγεγραμμένων ίππων που συμμετείχαν στην εκδήλωση αυτή.
               
            
                  (12)
               
               
                  Οι ιππικές εκδηλώσεις του «LG Global Champions Tour» διεξάγονται ετησίως την άνοιξη στη μητροπολιτική περιοχή της Πόλης του Μεξικού, στο Μεξικό, και στο Μαϊάμι, στις Ηνωμένες Πολιτείες της Αμερικής.
               
            
                  (13)
               
               
                  Καθώς η μητροπολιτική περιοχή της Πόλης του Μεξικού είναι μια περιοχή με μεγάλο υψόμετρο και μειωμένο κίνδυνο μετάδοσης από ξενιστές φυσαλιδώδους στοματίτιδας ή ορισμένων υποτύπων βενεζουελανής εγκεφαλομυελίτιδας των ίππων και δεδομένου ότι είναι μια περιοχή όπου η βενεζουελανή εγκεφαλομυελίτιδα των ίππων δεν έχει εκδηλωθεί εδώ και περισσότερα από δύο έτη, εγκρίθηκε με τις εκτελεστικές αποφάσεις της Επιτροπής (ΕΕ) 2015/2301 (10) και (ΕΕ) 2017/99 η επανείσοδος στην Ένωση εγγεγραμμένων ίππων προοριζόμενων για διαγωνισμούς ύστερα από προσωρινή εξαγωγή για περίοδο μικρότερη των 30 ημερών προκειμένου να συμμετάσχουν στην «LG Global Champions Tour» στη μητροπολιτική περιοχή της Πόλης του Μεξικού.
               
            
                  (14)
               
               
                  Για να καταστεί δυνατή η επανείσοδος των εγγεγραμμένων ίππων που συμμετείχαν στην ετήσια περιοδική εκδήλωση «LG Global Champions Tour» στη μητροπολιτική περιοχή της Πόλης του Μεξικού, η χρονική περίοδος που καθορίζεται στη στήλη 15 του πίνακα του παραρτήματος I της απόφασης 2004/211/ΕΚ όσον αφορά την περιοχή MX-1 θα πρέπει να αντικατασταθεί από παραπομπή στο υγειονομικό πιστοποιητικό που πρέπει να χρησιμοποιηθεί για την επανείσοδο στην Ένωση εγγεγραμμένων ίππων που συμμετείχαν στην εκδήλωση αυτή.
               
            
                  (15)
               
               
                  Στις 15 Δεκεμβρίου 2017 η Τουρκία κοινοποίησε, μέσω του Συστήματος Κοινοποίησης των Ασθενειών των Ζώων, κρούσμα της νόσου μάλι (Burgholderia mallei), η οποία επιβεβαιώθηκε στις 13 Οκτωβρίου 2017 σε άλογο στην Πρίγκηπο, Επαρχία Κωνσταντινούπολης, Τουρκία. Εν αναμονή της ολοκλήρωσης των ερευνών για την προέλευση και την πιθανή εξάπλωση της νόσου, η εισαγωγή στην Ένωση ιπποειδών και αναπαραγωγικού υλικού των ιπποειδών προέλευσης Τουρκίας θα πρέπει να ανασταλούν.
               
            
                  (16)
               
               
                  Συνεπώς, η απόφαση 2004/211/ΕΚ θα πρέπει να τροποποιηθεί αναλόγως.
               
            
                  (17)
               
               
                  Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το παράρτημα II(Γ) της απόφασης 92/260/ΕΟΚ τροποποιείται σύμφωνα με το παράρτημα I της παρούσας απόφασης.
      Άρθρο 2
      Η απόφαση 93/195/ΕΟΚ τροποποιείται ως εξής:
      
                  1)
               
               
                  στο άρθρο 1, η δέκατη περίπτωση αντικαθίσταται από το ακόλουθο κείμενο:
                  
                              «—
                           
                           
                              συμμετέχουν στις ιππικές εκδηλώσεις “LG Global Champions Tour” στη Σαγκάη, Κίνα, στη μητροπολιτική περιοχή στην Πόλη του Μεξικού, Μεξικό, ή στο Μαϊάμι, Ηνωμένες Πολιτείες της Αμερικής, και πληρούν τις απαιτήσεις που ορίζονται στο υγειονομικό πιστοποιητικό που καταρτίζεται σύμφωνα με το υπόδειγμα υγειονομικού πιστοποιητικού του παραρτήματος X της παρούσας απόφασης»·
                           
                        
            
                  2)
               
               
                  το παράρτημα X αντικαθίσταται από το κείμενο του παραρτήματος II της παρούσας απόφασης.
               
            Άρθρο 3
      Το παράρτημα I της απόφασης 2004/211/ΕΚ τροποποιείται σύμφωνα με το παράρτημα III της παρούσας απόφασης.
      Άρθρο 4
      Η παρούσα απόφαση απευθύνεται στα κράτη μέλη.
      
         Βρυξέλλες, 13 Φεβρουαρίου 2018.
         
            
               Για την Επιτροπή
            
            Vytenis ANDRIUKAITIS
            
               Μέλος της Επιτροπής
            
         
      
      
         (1)  ΕΕ L 268 της 14.9.1992, σ. 54.
      
         (2)  ΕΕ L 192 της 23.7.2010, σ. 1.
      
         (3)  Απόφαση 92/260/ΕΟΚ της Επιτροπής, της 10ης Απριλίου 1992, σχετικά με τους υγειονομικούς όρους και την υγειονομική πιστοποίηση που απαιτούνται για την προσωρινή αποδοχή καταχωρημένων ίππων (ΕΕ L 130 της 15.5.1992, σ. 67).
      
         (4)  Απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών και για την τροποποίηση των αποφάσεων 93/195/ΕΟΚ και 94/63/ΕΚ (ΕΕ L 73 της 11.3.2004, σ. 1).
      
         (5)  Απόφαση 93/195/ΕΟΚ της Επιτροπής, της 2ας Φεβρουαρίου 1993, για τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή (ΕΕ L 86 της 6.4.1993, σ. 1).
      
         (6)  Εκτελεστική απόφαση 2014/127/ΕΕ της Επιτροπής, της 7ης Μαρτίου 2014, για την τροποποίηση του παραρτήματος I της απόφασης 2004/211/ΕΚ όσον αφορά την καταχώριση για την Κίνα στον κατάλογο των τρίτων χωρών και των περιοχών τους από τις οποίες επιτρέπονται οι εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση (ΕΕ L 70 της 11.3.2014, σ. 28).
      
         (7)  Εκτελεστική απόφαση (ΕΕ) 2015/557 της Επιτροπής, της 31ης Μαρτίου 2015, για την τροποποίηση του παραρτήματος I της απόφασης 2004/211/ΕΚ όσον αφορά την καταχώριση για την Κίνα στον κατάλογο των τρίτων χωρών και των περιοχών τους από τις οποίες επιτρέπονται οι εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση (ΕΕ L 92 της 8.4.2015, σ. 107).
      
         (8)  Εκτελεστική απόφαση (ΕΕ) 2016/361 της Επιτροπής, της 10ης Μαρτίου 2016, για την τροποποίηση του παραρτήματος I της απόφασης 2004/211/ΕΚ όσον αφορά την καταχώριση για την Κίνα στον κατάλογο των τρίτων χωρών και των περιοχών τους από τις οποίες επιτρέπονται οι εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση (ΕΕ L 67 της 12.3.2016, σ. 57).
      
         (9)  Εκτελεστική απόφαση (ΕΕ) 2017/99 της Επιτροπής, της 18ης Ιανουαρίου 2017, για την τροποποίηση της απόφασης 93/195/ΕΟΚ όσον αφορά τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή στο Μεξικό και τις Ηνωμένες Πολιτείες της Αμερικής, και για την τροποποίηση του παραρτήματος I της απόφασης 2004/211/ΕΚ όσον αφορά την καταχώριση της Κίνας και του Μεξικού στον κατάλογο των τρίτων χωρών και των περιοχών τους από τις οποίες εγκρίνονται εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση (ΕΕ L 16 της 20.1.2017, σ. 44).
      
         (10)  Εκτελεστική απόφαση (ΕΕ) 2015/2301 της Επιτροπής, της 8ης Δεκεμβρίου 2015, για την τροποποίηση της απόφασης 93/195/ΕΟΚ όσον αφορά τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή στο Μεξικό και τις Ηνωμένες Πολιτείες της Αμερικής, και για την τροποποίηση του παραρτήματος I της απόφασης 2004/211/ΕΚ όσον αφορά την καταχώριση του Μεξικού στον κατάλογο των τρίτων χωρών και των περιοχών τους από τις οποίες εγκρίνονται εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση (ΕΕ L 324 της 10.12.2015, σ. 38).
      
         ΠΑΡΑΡΤΗΜΑ I
         Στο παράρτημα II(Γ) της απόφασης 92/260/ΕΟΚ, η τρίτη περίπτωση του σημείου ΙΙΙ στοιχείο δ) αντικαθίσταται από το ακόλουθο κείμενο:
         
            
                        «(3)
                     
                     
                        στα Ηνωμένα Αραβικά Εμιράτα, την Αυστραλία, τη Λευκορωσία, τον Καναδά, την Ελβετία, την Κίνα (1), τη Γροιλανδία, το Χονγκ Κονγκ, την Ισλανδία, την Ιαπωνία, τη Δημοκρατία της Κορέας, το Μαυροβούνιο, την πρώην Γιουγκοσλαβική Δημοκρατία της Μακεδονίας, το Μακάο, τη Μαλαισία (χερσόνησο), τη Νορβηγία, τη Νέα Ζηλανδία, τη Σερβία, τη Ρωσία (1), τη Σινγκαπούρη, την Ταϊλάνδη, την Ουκρανία, τις Ηνωμένες Πολιτείες της Αμερικής.»
                     
                  
      
      
         ΠΑΡΑΡΤΗΜΑ II
         «
               ΠΑΡΑΡΤΗΜΑ X
               Κείμενο της εικόνας
               
                  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ
                  για την επανείσοδο στην Ένωση εγγεγραμμένων ίππων μετά την προσωρινή εξαγωγή στην Κίνα, το Μεξικό ή τις Ηνωμένες Πολιτείες της Αμερικής για περίοδο μικρότερη των 30 ημερών με σκοπό τη συμμετοχή σε διαγωνισμούς στη Σαγκάη, στη μητροπολιτική περιοχή της Πόλης του Μεξικού ή στο Μαϊάμι
                  Πιστοποιητικό αριθ.:
                  Ειδική εκδήλωση:
                  Συμμετοχή στην εκδήλωση «LG Global Champions Tour» στη Σαγκάη, Κίνα, στη μητροπολιτική περιοχή της Πόλης του Μεξικού, Μεξικό, ή στο Μαϊάμι, Ηνωμένες Πολιτείες της Αμερικής
                  Τρίτη χώρα αποστολής: Κίνα (3), Μεξικό (3) / Ηνωμένες Πολιτείες Αμερικής (3)
                  Αρμόδιο υπουργείο: (αναγραφή του τίτλου του υπουργείου)
                  I. Αναγνωριστικά στοιχεία του ίππου
                  α) Αριθ. του εγγράφου που περιέχει τα στοιχεία ταυτότητας:
                  β) Επικυρώθηκε από:
                  (ονομασία της αρμόδιας αρχής)
                  ΙΙ. Καταγωγή του ίππου
                  Ο ίππος αποστέλλεται από:
                  (τόπος αποστολής)
                  προς:
                  (τόπος προορισμού)
                  αεροπορικώς:
                  (αριθμός πτήσης)
                  Όνομα και διεύθυνση αποστολέα:
                  Όνομα και διεύθυνση παραλήπτη:
                  ΙΙΙ. Υγειονομικές πληροφορίες
                  Ο υπογράφων πιστοποιεί ότι ο ίππος που περιγράφεται ανωτέρω ανταποκρίνεται στους ακόλουθους όρους:
                  α) προέρχεται από τρίτη χώρα στην οποία η κοινοποίηση των ακόλουθων νόσων είναι υποχρεωτική: πανώλη των ίππων, δουρίνη, μάλις, εγκεφαλομυελίτιδα των ίππων (όλων των τύπων, συμπεριλαμβανομένου του τύπου της Βενεζουέλας), λοιμώδης αναιμία των ιπποειδών, φυσαλιδώδης στοματίτιδα, λύσσα, άνθρακας·
                  β) εξετάστηκε σήμερα και δεν διαπιστώθηκαν κλινικά συμπτώματα νόσου (1)·
               
               Κείμενο της εικόνας
               
                  γ) δεν προορίζεται για σφαγή στο πλαίσιο εθνικού προγράμματος εκρίζωσης μολυσματικής ή μεταδοτικής νόσου·
                  δ) από τη στιγμή της εισόδου του στην τρίτη χώρα ή, σε περίπτωση επίσημης περιφερειοποίησης σύμφωνα με τη νομοθεσία της Ένωσης, σε περιοχή της επικράτειας της τρίτης χώρας (2), διέμεινε σε εκμεταλλεύσεις υπό κτηνιατρική επίβλεψη και παρέμεινε σε ξεχωριστό χώρο χωρίς να έρθει σε επαφή με ιπποειδή με κατώτερη κατάσταση υγείας, παρά μόνον κατά τη διάρκεια των διαγωνισμών·
                  ε) προέρχεται από την επικράτεια ή, στην περίπτωση επίσημης περιφερειοποίησης σύμφωνα με τη νομοθεσία της Ένωσης, από περιοχή τρίτης χώρας όπου:
                  i) δεν έχει εκδηλωθεί κρούσμα βενεζουελανής εγκεφαλομυελίτιδας των ίππων κατά τα τελευταία δύο έτη·
                  ii) δεν έχει σημειωθεί κρούσμα δουρίνης κατά το τελευταίο εξάμηνο·
                  iii) δεν έχει εκδηλωθεί μάλις κατά το τελευταίο εξάμηνο·
                  στ) δεν προέρχεται από την επικράτεια ή από περιοχή της επικράτειας τρίτης χώρας που, σύμφωνα με τη νομοθεσία της Ένωσης, θεωρείται μολυσμένη από την πανώλη των ίππων·
                  ζ) δεν προέρχεται από εκμετάλλευση που αποτέλεσε αντικείμενο απαγόρευσης για λόγους υγείας των ζώων και δεν έχει έρθει σε επαφή με ιπποειδή από εκμετάλλευση η οποία αποτέλεσε αντικείμενο απαγόρευσης για λόγους υγείας των ζώων στην οποία καθορίζονται οι ακόλουθοι όροι:
                  i) εάν δεν είχαν μεταφερθεί από την εκμετάλλευση όλα τα ζώα των ειδών που είναι ευπαθή σε μία ή περισσότερες από τις νόσους που αναφέρονται κατωτέρω, η απαγόρευση είχε διάρκεια:
                  — σε περίπτωση εγκεφαλομυελίτιδας των ίππων, έξι μήνες αρχής γενομένης από την ημερομηνία κατά την οποία τα ιπποειδή που νοσούσαν από τη νόσο αυτή εσφάγησαν ή απομακρύνθηκαν από τις εγκαταστάσεις,
                  — σε περίπτωση λοιμώδους αναιμίας των ίππων, την περίοδο που απαιτείται για να πραγματοποιηθούν δύο δοκιμές Coggins, με απόσταση τριών μηνών μεταξύ τους και με αρνητικά αποτελέσματα, σε δείγματα που ελήφθησαν από τα ζώα που παρέμειναν στην εκμετάλλευση μετά τη σφαγή των μολυσμένων ζώων,
                  — σε περίπτωση λύσσας, έναν μήνα από το τελευταίο καταγραφέν κρούσμα,
                  — σε περίπτωση άνθρακα, 15 ημέρες από το τελευταίο καταγραφέν κρούσμα·
                  ii) εάν εσφάγησαν ή απομακρύνθηκαν από την εκμετάλλευση όλα τα ζώα των ευπαθών στη νόσο ειδών, η περίοδος απαγόρευσης είναι 30 ημέρες, ή 15 ημέρες στην περίπτωση του άνθρακα, αρχής γενομένης από την ημέρα κατά την οποία καθαρίστηκαν και απολυμάνθηκαν οι εγκαταστάσεις ύστερα από την καταστροφή ή την απομάκρυνση των ζώων·
                  η) προέρχεται από εκμετάλλευση η οποία:
                  i) είτε δεν αποτέλεσε αντικείμενο απαγόρευσης για φυσαλιδώδη στοματίτιδα και το ζώο δεν είχε επαφή με ιπποειδή από εκμετάλλευση η οποία αποτέλεσε αντικείμενο παρόμοιας απαγόρευσης κατά τους τελευταίους έξι μήνες (3)·ή
                  ii) ήταν απαλλαγμένη από φυσαλιδώδη στοματίτιδα επί 30 ημέρες πριν από την αποστολή και στην οποία τα ζώα προστατεύονταν από έντομα ξενιστές κατά τη διάρκεια των 30 ημερών πριν από την αποστολή και στην οποία εκμετάλλευση το άλογο υποβλήθηκε στις ακόλουθες υγειονομικές δοκιμές που διενεργήθηκαν σε δείγμα αίματος που ελήφθη το νωρίτερο 21 ημέρες ύστερα από την έναρξη της περιόδου προστασίας έναντι ξενιστών:
                  — δοκιμή αδρανοποίησης ιού με αρνητικά αποτελέσματα σε διάλυμα ορού 1 προς 12 (3),
                  — ορολογική δοκιμή με αρνητικά αποτελέσματα, σύμφωνα με το σημείο Β(2) του κεφαλαίου 2.1.19 του εγχειριδίου προτύπων για τις δοκιμές διάγνωσης και τα εμβόλια χερσαίων ζώων του διεθνούς γραφείου επιζωοτιών (OIE) (3)·
                  θ) εξ όσων γνωρίζει, δεν έχει έρθει σε επαφή με ιπποειδή που νοσούν από μολυσματική ή μεταδοτική νόσο κατάτις 15 ημέρες πριν από την υποβολή της παρούσας δήλωσης.
               
               Κείμενο της εικόνας
               
                  IV. Πληροφορίες που αφορούν τη διαμονή και την απομόνωση:
                  α) Ο ίππος εισήλθε στην επικράτεια της Κίνας (3) / του Μεξικού (3) / των Ηνωμένων Πολιτειών της Αμερικής (3) στις (4).
                  β) Ο ίππος
                  (3) είτε [έφτασε στην Κίνα από κράτος μέλος της Ευρωπαϊκής Ένωσης·]
                  (3) ή [έφτασε στο Μεξικό (3) / στις Ηνωμένες Πολιτείες της Αμερικής (3) από κράτος μέλος της Ευρωπαϊκής Ένωσης (3) / το Μεξικό (3) / τις Ηνωμένες Πολιτείες της Αμερικής (3).]
                  γ) Στον βαθμό που μπορεί να βεβαιωθεί, ο ίππος δεν βρέθηκε εκτός της Ευρωπαϊκής Ένωσης για συνεχές διάστημα τουλάχιστον 30 ημερών, συμπεριλαμβανομένης της ημερομηνίας προγραμματισμένης επιστροφής σύμφωνα με το παρόν πιστοποιητικό, και από την έξοδο από την Ευρωπαϊκή Ένωση και μετά δεν δεν βρέθηκε εκτός
                  (3) είτε [της περιοχής της επικράτειας της Κίνας που αναφέρεται ως «CN-2» στον κατάλογο των χωρών στο παράρτημα I της απόφασης 2004/211/ΕΚ.]
                  (3) είτε [της περιοχής της επικράτειας του Μεξικού που αναφέρεται ως «MX-1» στον κατάλογο των χωρών στο παράρτημα I της απόφασης 2004/211/ΕΚ, ή των Ηνωμένων Πολιτειών της Αμερικής.]
                  V. Ο ίππος θα αποσταλεί μέσα σε όχημα το οποίο θα έχει προηγουμένως καθαριστεί και απολυμανθεί με απολυμαντικό επίσημα εγκεκριμένο από την τρίτη χώρα αποστολής και σχεδιασμένο κατά τρόπον ώστε να μη διαφεύγουν κόπρανα, υπολείμματα αχυροστρωμνής ή τροφής κατά τη μεταφορά.
                  VI. Το παρόν πιστοποιητικό ισχύει για 10 ημέρες.
                  Ημερομηνία
                  Τόπος
                  Σφραγίδα και υπογραφή του επίσημου κτηνιάτρου (1)
                  Ονοματεπώνυμο με κεφαλαία και ιδιότητα.
                  (1) Το χρώμα της σφραγίδας και της υπογραφής πρέπει να είναι διαφορετικά από το χρώμα της εκτύπωσης.
                  (1) Το παρόν πιστοποιητικό πρέπει να εκδοθεί την ημέρα φόρτωσης του ζώου για αποστολή στην Ευρωπαϊκή Ένωση ή την τελευταία εργάσιμη ημέρα πριν από την επιβίβαση.
                  (2) Απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών και για την τροποποίηση των αποφάσεων 93/195/ΕΟΚ και 94/63/ΕΚ (ΕΕ L 73 της 11.3.2004, σ. 1).
                  (3) Διαγράφεται η περιττή ένδειξη.
                  (4) Να αναγραφεί η ημερομηνία εισόδου [ηη/μμ/εεεε].
               
            »
      
      
         ΠΑΡΑΡΤΗΜΑ III
         Ο πίνακας του παραρτήματος I της απόφασης 2004/211/ΕΚ τροποποιείται ως εξής:
         
                     1)
                  
                  
                     στη στήλη 15 της σειράς που αντιστοιχεί στην περιοχή CN-2 της Κίνας, η φράση «Ισχύει από τις 20 Απριλίου έως τις 20 Μαΐου 2017» αντικαθίσταται από τη φράση: «Μόνο εφόσον πιστοποιήθηκε σύμφωνα με το παράρτημα Χ της απόφασης 93/195/ΕΟΚ»·
                  
               
                     2)
                  
                  
                     στη στήλη 15 της σειράς που αντιστοιχεί στην περιοχή MX-1 του Μεξικού, η φράση «Ισχύει από τις 30 Μαρτίου έως τις 30 Απριλίου 2017» αντικαθίσταται από τη φράση: «Μόνο εφόσον πιστοποιήθηκε σύμφωνα με το παράρτημα Χ της απόφασης 93/195/ΕΟΚ»·
                  
               
                     3)
                  
                  
                     η καταχώριση για την Τουρκία αντικαθίσταται από το ακόλουθο κείμενο:
                     
                                 «TR
                              
                              
                                 Τουρκία
                              
                              
                                 TR-0
                              
                              
                                 Ολόκληρη η χώρα
                              
                              
                                 E
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                           
                                 TR-1
                              
                              
                                 Επαρχίες Ankara, Edirne, Istanbul, Izmir, Kirklareli και Tekirdag
                              
                              
                                 E
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —»